Korleis organisera babysongen?

Opplegg frå Langhus og Siggerud kyrkjelydar

Kva skal til for at kyrkjelyden skal kome i gong med babysong? Mange har gjort seg gode erfaringar og har funne opplegg som passer godt i deira samanheng. Her finn du tips på korleis kyrkjelyden kan organisere tilbodet og kva ein bør tenkje på når ein er i planleggingsfasen.

Det er fleire måtar å organisere babysongen på.

* Det kan vere organisert som kurs med påmelding.
* Det kan vere heilt ope, så dei som vil kan kome når det passer for dei, fordi babysongen er ein del av det kontinuerlege tilbodet kyrkjelyden har.

Fordelen med kurs er at leiaren veit kor mange som kjem kvar gong, noko som gjer det lettare å planlegge. Den faste gruppa vert også godt kjent med kvarandre. Eit kurs kan vare frå seks til åtte gonger.

Fordelen med å organisere babysongen ut frå modellen som liknar på kyrkjelydens sitt kontinuerlege arbeid er at fleire kan delta på babysong, også dei som ikkje kan delta kvar veke. Då kan foreldra kome når det passer dei, og dei kan vere med så lenge dei har glede av det. Erfaringar viser at mange som deltek på eit kurs gjerne vil vere med på neste kurs.

Begge modellane kan fungere godt i arbeidet med babysong.

Kva er viktig å ha med i planlegginga?

**Tilrettelegging**

Viktig med diakonal tanke om at alle skal kunne delta på babysong.

Viktig å skrive i brosjyren at ein gjerne må ta kontakt dersom ein treng tilrettelegging. Viktig å sjekke ut om allergiar/diettar slik at alle er inkludert ved måltid.

Viktig også at betaling for kurs/lunsj er på et nivå der alle har sjanse til å delta. (t.d. kr 30 per gong)

**Førebuing**

Lage folder/ plakatar som vert delt ut til alle som skal døypast. Heng dei opp på helsestasjon og andre aktuelle stader.

Når ein er i dåpssamtale, kan ein dele ut cd som vert brukt på babysong.

Kanskje kan babysongleiaren vere med i dåpssamtalen å invitere til babysong.

Invitere lokalpresse/tv til babysong

Gå på kurs/lær songar med rørsle slik at du som leiar blir trygg og formidlar tryggleik.

Viktig at rommet er gjort klar i god tid før babysongarane kjem. Legg ut matter, gjer cd spiller klar, tenn lys som er gjort klar osb. Fint med dempa musikk. Viktig også å ha klar registreringsliste der alle skriv ned kontaktinfo.

Ta i mot foreldre og born i døra, handhelse på nye foreldre, vise til rette.

Vere tilstades for dei som kjem.

Ha medarbeidarar som kan ha ansvar for kaffi/te evt lunsj

Tips til opplegg for babysongen:

Bruk faste songar/regler med noko variasjon frå gong til gong. Det skaper tryggleik og gjenkjenning. Det er fint med glidande overgangar frå song til song/rim og regler. Fint å variere med rytmeinstrumenter, dersom små babyar, bruk rytmeegg med ”liten” lyd. Trommer og liknande når dei er litt eldre.

Kor mange songar/rim og regler vi tar kjem an på borna sitt aktivitetsnivå. Erfaring viser at born og foreldre er mest konsentrert i starten. Difor kan det vere lurt med formidling/bøner og liknande i starten av samlinga.

Døme på opplegg:

Dette opplegget er basert på Bomchicabom (Frelsesarmeen) og kjente songar for born.

Vi samlar oss på matta:

* Fast velkomstsong: forslag: « Vel møtt her igjen», der leier speler på eit instrument som fangar merksemd.
* Tenne bønnelys og nemne kvart born med namn, ev bruke lysgloben
* Lyttesong med kristent innhald
* Bønesong, døme: Herren velsigne deg (eller Når vi samles)
* Song når borna ligg på matta, døme: Lille Petter edderkopp, Når det stormer, Min båt er så liten, Når jeg kiler deg på magen, Ro ro ro din båt, ro ro til fiskeskjær, Sakeus var en liten mann. Hvem har skapt alle blomstene, Høyt høyt høyt i et epletre, Bæ bæ lille lam. Her kan også instrumenter verte brukt.
* Rim/regler på matta: Hysj hysj, Panneben øyesten, Oppover to runde armer, Springe etter vatn, Ut i skogen

Opp å danse:

* Jeg løfter deg opp, Babysamba, Du er så fin, Per spellemann, Boogi boogi sang, Bomchicabom
* Gynge i det blå teppe og synge: Krakel spetakel, eller annen sang som passer å gynge etter.(blått laken der to voksne held i kvar sin kant og gynger barnet fra side til side)

På matta

* Avslutning under det blå bølgeteppe: Bølgesongen
* Leiker vert sett fram
* Invitere til lunsj, synge bordvers
* God tid til god mat og prat

Inkludering av babysong i kyrkjelyden

**Her er nokre tips til korleis ein kan invitere til andre arrangement i kyrkja.**

Inviter andre som jobbar i kyrkja til å kome innom på babysongen for å presentere seg.

Informer på babysongen om det som skjer i kyrkja.

La babysongen vere del av ei familiegudsteneste i halvåret.

Inviter gamle og nye babysongarar til babysongfest der bornekor, småbornsong/familiekor og liknande også er med.